Atakamesas
Atakamesas (isp. Atacames) – miestas šiaurės vakarų Ekvadore, Ramiojo vandenyno pakrantėje, Esmeraldaso provincijoje, 25 km į pietvakarius nuo Esmeraldaso. Įsikūręs prie Atakameso upės žiočių. Verčiamasi daugiausia turizmu: miestas turi gerus smėlio paplūdimius, įrengta daug viešbučių, restoranų, gyvuoja tradicinė afroamerikietiška kultūra. Taip pat užsiimama amatais, prekyba žemės ūkio produkcija.